BYAFWAINWA KWIKALA BENA KILISHITU
Nanchi Mubena Kwingijisha Bulongo Tubikachi twa JW.ORG Nyi?
Mwingilo wa kusapwila ubena kukebewa kumwingila bingi bukiji mambo malwa akatampe ajitu pepi. (Man 24:11, 12, 20) Pa kuba’mba tukwashe bantu bavula, twafwainwa kwingijishanga tubikachi twa jw.org pa kuba’mba bayuke keyala wetu ne kufunda Mambo a Lesa. Pa kano kakikachi paji po bakonsha kuba scan paji musaabilo wa kwibatwala paji vidyo wa kuba’mba Mambo ka a Kufunjila Baibolo? ne po bafwainwa kunemba inge kuji bikwabo byo babena kukeba nangwa kufunda Baibolo. Bantu bamo kechi bakeba kutambula mabuku etu ne, bino baswa kuya pa keyala wetu. Twafwainwa kwibapa kakikachi ka jw.org. Pano bino, kechi mwafwainwa kupa bantu babula kutako muchima tuno tubikachi ne.
Pa kupa bantu tuno tubikachi, mwakonsha kwambatu’mba: “Njina na kakintu kamo ko mbena kukeba kwimupa. Pa kano ka kikachi paji keyala wa pa intaneti paji mabuku o mwakonsha kutanga kyatutu ne mavidyo aamba pa mitwe yapusana pusana.” (Yoa 4:7) Kano kakikachi ka jw.org kachechetu. Onkao mambo, mwakonsha kusendapo tumo ne kupa bantu pa kimye kiji kyonse.
bem_Latn cjk_Latn bem_Latn bem_Latn